02016D0587 — FI — 27.08.2020 — 002.001

Tämä asiakirja on ainoastaan dokumentoinnin apuväline eikä sillä ole oikeudellista vaikutusta. Unionin toimielimet eivät vastaa sen sisällöstä. Säädösten todistusvoimaiset versiot on johdanto-osineen julkaistu Euroopan unionin virallisessa lehdessä ja ne ovat saatavana EUR-Lexissä. Näihin virallisiin teksteihin pääsee suoraan tästä asiakirjasta siihen upotettujen linkkien kautta.

►B KOMISSION TÄYTÄNTÖÖNPANOPÄÄTÖS (EU) 2016/587, annettu 14 päivänä huhtikuuta 2016, valodiodeilla varustetuissa tehokkaissa ajoneuvon ulkopuolella olevissa valaisimissa käytetyn teknologian hyväksymisestä innovatiiviseksi teknologiaksi henkilöautojen hiilidioksidipäästöjen vähentämiseksi Euroopan parlamentin ja neuvoston asetuksen (EY) N:o 443/2009 nojalla (ETA:n kannalta merkityksellinen teksti) (EUVL L 101 16.4.2016, s. 17)

Muutettu:









▼B

KOMISSION TÄYTÄNTÖÖNPANOPÄÄTÖS (EU) 2016/587,

annettu 14 päivänä huhtikuuta 2016,

valodiodeilla varustetuissa tehokkaissa ajoneuvon ulkopuolella olevissa valaisimissa käytetyn teknologian hyväksymisestä innovatiiviseksi teknologiaksi henkilöautojen hiilidioksidipäästöjen vähentämiseksi Euroopan parlamentin ja neuvoston asetuksen (EY) N:o 443/2009 nojalla

(ETA:n kannalta merkityksellinen teksti)







1 artikla

Hyväksyminen

Hyväksytään valodiodeilla (LED) varustetuissa Mazdan valaisimissa ja valodiodeilla (LED) varustetuissa Hondan valaisimissa käytettävä teknologia asetuksen (EY) N:o 443/2009 12 artiklassa tarkoitetuksi innovatiiviseksi teknologiaksi.

2 artikla

Hakemus hiilidioksidisäästöjen sertifiointia varten

▼M2

1. Valmistaja voi hakea sertifiointia yhdestä tai useammasta ajoneuvon ulkopuolella olevasta LED-valaisimesta saataville hiilidioksidisäästöille, kun valaisimet on tarkoitettu käytettäviksi polttomoottorilla varustetuissa luokan M1 ajoneuvoissa tai vain sisäisesti ladattavissa luokan M1 sähköhybridiajoneuvoissa (NOVC-HEV-ajoneuvot), jotka täyttävät Yhdistyneiden kansakuntien Euroopan talouskomission säännön nro 101 liitteessä 8 olevan 5.3.2 kohdan 3 kohdan vaatimukset, mukaan lukien sellaiset ajoneuvot, jotka toimivat nestekaasulla (LPG), paineistetulla maakaasulla (CNG) taikka bensiinin tai dieselöljyn lisäksi E85:lla tai näiden polttoaineiden yhdistelmällä, ja kun ajoneuvot on varustettu yhdellä seuraavista ajoneuvon ulkopuolella olevista LED-valaisimista tai sellaisten yhdistelmällä:

▼B

a) lähivaloa tuottava ajovalaisin;

b) kaukovaloa tuottava ajovalaisin;

c) etuvalaisin;

d) etusumuvalaisin;

e) takasumuvalaisin;

f) etusuuntavalaisin;

g) takasuuntavalaisin;

h) rekisterikilven valaisin;

i) peruutusvalaisin.

LED-valaisimen tai LED-valaisinten yhdistelmän, joka muodostaa tehokkaan ajoneuvon ulkopuolella olevan LED-valaisimen, on saatava aikaan vähintään asetuksen (EU) N:o 725/2011 ►M2 9 artiklan 1 kohdan a alakohdassa ◄ määritetty hiilidioksidivähennys.

2. Hakemukseen, joka koskee sertifiointia yhdestä tai useasta tehokkaasta ajoneuvon ulkopuolella olevasta LED-valaisimesta saatavia säästöjä varten, on liitettävä riippumaton todentamisraportti, jossa todetaan, että kyseinen tai kyseiset LED-valaisimet täyttävät 1 kohdassa esitetyt edellytykset.

3. Tyyppihyväksyntäviranomaisen on hylättävä sertifiointia koskeva hakemus, jos se toteaa, että yksi tai usea ajoneuvon ulkopuolella oleva LED-valaisin ei täytä 1 kohdassa esitettyjä edellytyksiä.

3 artikla

Hiilidioksidisäästöjen sertifiointi

1. Edellä 2 artiklan 1 kohdassa tarkoitetun ajoneuvon ulkopuolella olevan tehokkaan LED-valon käytön ansiosta saavutettu hiilidioksidipäästöjen vähennys on määritettävä käyttäen liitteessä vahvistettuja menetelmiä.

2. Jos valmistaja hakee sertifiointia hiilidioksidisäästöille, joita saadaan useammasta kuin yhdestä 2 artiklan 1 kohdassa tarkoitetusta tehokkaasta ajoneuvon ulkopuolella olevasta LED-valaisimesta yhden ajoneuvoversion osalta, tyyppihyväksyntäviranomaisen on määritettävä, mistä testatusta tehokkaasta ajoneuvon ulkopuolella olevasta LED-valaisimesta saadaan alhaisimmat tulokset hiilidioksidisäästöjen osalta ja kirjattava alhaisin arvo tyyppihyväksyntäasiakirjaan. Arvo ilmoitetaan vaatimustenmukaisuustodistuksessa täytäntöönpanoasetuksen (EU) N:o 725/2011 11 artiklan 2 kohdan mukaisesti.

▼M2

3. Jos ajoneuvon ulkopuolella olevat tehokkaat LED-valaisimet on asennettu kahdella polttoaineella toimivaan tai polttoainevaatimuksiltaan joustavaan (flex-fuel) ajoneuvoon, hyväksyntäviranomaisen on kirjattava hiilidioksidisäästöt seuraavasti:

a) kun kyseessä on bensiiniä ja kaasumaisia polttoaineita käyttävä kahdella polttoaineella toimiva ajoneuvo, hiilidioksidisäästöjen arvo nestekaasun tai paineistetun maakaasun osalta;

b) kun kyseessä on bensiiniä ja E85:tä käyttävä flex-fuel-ajoneuvo, hiilidioksidisäästöjen arvo bensiinin osalta.

4. Sertifioidut hiilidioksidisäästöt, jotka on kirjattu viitaten ekoinnovaatiokoodiin 19, voidaan ottaa huomioon ainoastaan laskettaessa valmistajien keskimääräisiä hiilidioksidipäästöjä 31 päivään joulukuuta 2020 saakka.

▼B

4 artikla

Ekoinnovaatiokoodi

Ekoinnovaatiokoodi nro 19 merkitään tyyppihyväksyntäasiakirjaan, jossa viitataan tähän päätökseen täytäntöönpanoasetuksen (EU) N:o 725/2011 11 artiklan 1 kohdan mukaisesti.

5 artikla

Voimaantulo

Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.









LIITE

MENETELMÄT, JOILLA MÄÄRITETÄÄN VALODIODEILLA (LED) VARUSTETTUJEN AJONEUVON ULKOPUOLELLA OLEVIEN VALAISIMIEN ANSIOSTA SAAVUTETTAVAT HIILIDIOKSIDISÄÄSTÖT

1. JOHDANTO

Jotta voidaan määrittää hiilidioksidipäästövähennykset, jotka saadaan aikaan M1-luokan ajoneuvoissa käyttämällä tehokasta ajoneuvon ulkopuolella olevaa LED-valaisinten yhdistelmää, joka käsittää asianmukaisen yhdistelmän 2 artiklassa tarkoitettuja ajoneuvojen valaisimia, on tarpeen määritellä seuraavat:

(1) Testausolosuhteet:

(2) Testauslaitteet;

(3) Tehonsäästön määrittäminen;

(4) Hiilidioksidisäästöjen laskeminen;

(5) Tilastovirheen laskeminen.

2. SYMBOLIT, PARAMETRIT JA YKSIKÖT

Latinalaiset symbolit

– CO2-säästöt [g CO2/km]

CO2 – Hiilidioksidi

▼M2

CF – Muuntokerroin, siten kuin se määritetään taulukossa 3

▼B

m – Yhdistelmän muodostavan tehokkaiden ajoneuvon ulkopuolella olevien LED-valaisimien määrä

n – Näytteestä tehtyjen mittausten määrä

P – Ajoneuvovalon tehonkulutus [W]

– LED-valaisimen tehonkulutuksen keskihajonta [W]

– LED-valaisimen tehonkulutuksen keskiarvon keskihajonta [W]

– Hiilidioksidin kokonaissäästöjen keskihajonta [g CO2/km]

UF – Käyttötekijä [-] siten kuin se määritetään taulukossa 4

v – Uuden eurooppalaisen ajosyklin (NEDC) keskimääräinen ajonopeus [km/h]

▼M2

VPe – Hyötytehon kulutus, siten kuin se määritetään taulukossa 2

▼B

– Laskettujen CO2-säästöjen herkkyys suhteessa LED-valojen tehonkulutukseen

Kreikkalaiset symbolit

Δ – Erotus

ηA – Vaihtovirtageneraattorin hyötysuhde (%)

Alaindeksit

Indeksi (i) tarkoittaa ajoneuvon valoja

Indeksi (j) tarkoittaa näytteen mittaamista

EI – Ekoinnovatiivinen

RW – Todelliset olosuhteet

TA – Tyyppihyväksyntäolosuhteet

B – Vertailukohta

3. TESTAUSOLOSUHTEET

Testausolosuhteiden on täytettävä UN/ECEn säännön nro 112 ( 1 ) (epäsymmetrisen lähivalon tai kaukovalon aikaansaavien, hehkulampuilla ja/tai LED-moduuleilla varustettujen moottoriajoneuvojen ajovalaisimien tyyppihyväksyntää koskevat yhdenmukaiset vaatimukset) vaatimukset. Tehonkulutus määritetään UN/ECEn säännön nro 112 6.1.4 kohdan sekä UN/ECEn säännön nro 112 liitteessä 10 olevan 3.2.1 ja 3.2.2 kohdan mukaisesti.

4. TESTAUSLAITTEET

Testauksessa on käytettävä seuraavia laitteita (Kuva):

— Virtalähde (esim. jännitteensäädin)

— Kaksi digitaaliyleismittaria, joista toisella mitataan tasavirta ja toisella tasajännite. Kuvan testijärjestelyssä esitetään tapaus, jossa tasajännitemittari on integroitu virtalähteeseen.

Testijärjestely

5. TEHONSÄÄSTÖN MITTAUKSET JA MÄÄRITTÄMINEN

Kunkin yhdistelmään kuuluvan tehokkaan ajoneuvon ulkopuolella olevan LED-valaisimen osalta jännitteen mittaaminen suoritetaan kuvan mukaisesti jännitteen ollessa 13.2 V. Elektronisen valonlähteen säätölaitteen avulla toimivat LED-moduulit on testattava hakijan antamien ohjeiden mukaisesti.

Valmistaja voi vaatia, että virta voidaan lisäksi mitata käyttäen muuta jännitettä. Tässä tapauksessa valmistajan on toimitettava tällaisten muiden mittausten tarpeellisuutta koskevat todennetut asiakirjat tyyppihyväksyntäviranomaiselle. Virta on mitattava yhteensä viidessä mittauksessa kaikissa tällaisissa tapauksissa, joissa käytetään muuta jännitettä. Tarkat säädetyt jännitteet ja mitattu virta on kirjattava neljän desimaalin tarkkuudella.

Tehonkulutus on määritettävä kertomalla säädetty jännite mitatulla virralla. Kunkin tehokkaan ajoneuvon ulkopuolella olevan LED-valaisimen (

) osalta on laskettava tehonkulutuksen keskiarvo. Kukin arvo on ilmaistava neljän desimaalin tarkkuudella. Jos LED-lamppujen sähköntuottamiseen käytetään askelmoottoria tai sähköistä ohjausta, ei mittauksissa oteta huomioon tämän komponentin sähkökuormaa.

Tehonsäästö on laskettava kunkin tehokkaan ajoneuvon ulkopuolella olevan LED-valaisimen (ΔPi) osalta seuraavalla kaavalla:

Kaava 1

jossa vastaavan vertailukohtana käytettävän ajoneuvon valon tehonkulutus määritetään taulukossa 1.







Taulukko 1 Erilaisten vertailuvalaisinten tehovaatimukset Ajoneuvon valo Kokonaisteho (PB) [W] Lähivaloa tuottava ajovalaisin 137 Kaukovaloa tuottava ajovalaisin 150 Etuvalaisin 12 Rekisterikilpi 12 Etusumuvalaisin 124 Takasumuvalaisin 26 Etusuuntavalaisin 13 Takasuuntavalaisin 13 Peruutusvalaisin 52

6. HIILIDIOKSIDISÄÄSTÖJEN LASKEMINEN

Valaistuspaketin aikaansaamat hiilidioksidin kokonaissäästöt lasketaan kaavalla 2.

Kaava 2

jossa

v : NEDC:n keskimääräinen ajonopeus [km/h], joka on 33,58 km/h

ηA : Vaihtovirtageneraattorin hyötysuhde [%], joka on 67 %

▼M2

VPe : Hyötytehon kulutus, siten kuin se määritetään taulukossa 2



Taulukko 2 Hyötytehon kulutus Moottorityyppi Hyötytehon kulutus (Vpe) [l/kWh] Bensiini/E85 0,264 Bensiini/E85 Turbo 0,280 Dieselöljy 0,220 Nestekaasu (LPG) 0,342 Nestekaasu (LPG) Turbo 0,363 Hyötytehon kulutus (Vpe) [m3/kWh] Paineistettu maakaasu (G20) 0,259 Paineistettu maakaasu (G20) Turbo 0,275

CF : Muuntokerroin (l/100 km) – (g CO2/km) [gCO2/l] siten kuin se määritetään taulukossa 3



Taulukko 3 Polttoaineen muuntokerroin Polttoainetyyppi Muuntokerroin (CF) [gCO2/l] Bensiini/E85 2 330 Dieselöljy 2 640 Nestekaasu (LPG) 1 629 Muuntokerroin (CF) [gCO2/m3] Paineistettu maakaasu (G20) 1 795

▼B

UF : Ajoneuvon valon käyttötekijä [-], siten kuin se on määritetty taulukossa 4



Taulukko 4 Erilaisten ajoneuvovalaisinten käyttötekijä Ajoneuvon valo Käyttötekijä (UF) [-] Lähivaloa tuottava ajovalaisin 0,33 Kaukovaloa tuottava ajovalaisin 0,03 Etuvalaisin 0,36 Rekisterikilpi 0,36 Etusumuvalaisin 0,01 Takasumuvalaisin 0,01 Etusuuntavalaisin 0,15 Takasuuntavalaisin 0,15 Peruutusvalaisin 0,01

7. TILASTOVIRHEEN LASKEMINEN

Mittausten aiheuttamat tilastovirheet testimenetelmän tuloksissa on ilmaistava määrällisesti. Kunkin yhdistelmään kuuluvan tehokkaan ajoneuvon ulkopuolella olevan LED-valaisimen osalta keskihajonta lasketaan kaavan 3 mukaisesti.

Kaava 3

jossa:

n : Näytteestä tehtyjen mittausten määrä, joka on vähintään 5.

Kunkin ajoneuvon ulkopuolella olevan tehokkaan LED-valon tehonkulutuksen keskihajonta (

) aiheuttaa virheen CO2-säästöihin (

). Tämä virhe lasketaan käyttäen kaavaa 4:

Kaava 4

8. TILASTOLLINEN MERKITSEVYYS

Kunkin tehokkaiden ajoneuvon ulkopuolella olevien LED-valaisimien yhdistelmällä varustetun ajoneuvotyypin, variantin ja version osalta on osoitettava, että kaavalla 4 lasketun hiilidioksidisäästön virhe ei ole suurempi kuin hiilidioksidin kokonaissäästöjen ja asetuksen (EU) N:o 725/2011 9 artiklan 1 kohdassa eritellyn säästöjen vähimmäisarvon erotus (ks. kaava 5).

Kaava 5

jossa:

MT : Vähimmäisarvo [gCO2/km], joka on 1 gCO2/km

Jos tehokkaiden ajoneuvon ulkopuolella olevien valaisimien yhdistelmän aikaansaamat hiilidioksidin kokonaissäästöt ovat kaavan 5 mukaisesti saadun tuloksen perusteella pienemmät kuin täytäntöönpanoasetuksen (EU) N:o 725/2011 9 artiklan 1 kohdassa yksilöity kynnysarvo, sovelletaan mainitun asetuksen 11 artiklan 2 kohdan toista alakohtaa.